Wight Families – Sterk gesinne. Sterk nasie. - Joy! Digital
Wight Families – Sterk gesinne. Sterk nasie.
Mighty Families vind volgende naweek plaas en die organiseerders is opgewonde oor wat die Here weer eens op Wilde Als gaan doen.
“Al is daar verandering op die hoogste vlak in die land, maar gesinne word nie sterker in Jesus Christus nie, sal ons die punt mis,” sê dr. Arno van Niekerk, die voorsitter van Mighty Families. “ Psalm 127 verduidelik my stelling. Alles begin by die huis, want as gesinne ineenstort, stort alles ineen. Daarom glo ons Mighty Families is ŉ inisiatief uit Vader se hart om dít wat die belangrikste is te koester en met die regte waardes ŉ toekoms te bou. Ná IT’S TIME en met al die deurbrake in ons land sedertdien, is dit nou tyd om ons gesinne aan die Here op te dra. Dís waaroor Mighty Families gaan. Ons roep oud en jonk bymekaar om voor die Here saam te kom.”
Die Mighty Families-nweek wat van 16-18 Maart 2018 gaan plaasvind by Wilde Als, die plaas waar die onvergeetlike IT’S TIME net buite Bloemfontein gehou is, gaan behoorlik ŉ gesinsfees in God se teenwoordigheid wees! Daar is spesiaal voorbereidings getref vir kinders met heelwat klem op kinderbediening. Daar is ook ŉ groot speelarea (100m x 100m gras) waar die kinders onder toesig hulleself sal kan geniet. Living Ball gaan daar bedieningsaktiwiteite aanbied, asook Radikids.
“Ons berei ŉ eetarea voor waar mense lekker kan ontspan en daar is kampplek gereed gemaak vir sowat 20 000 kampeerders – met storte en geriewe! Kom kamp of besoek daagliks; een en elkeen is so welkom om hierdie heerlike belewenis mee te maak. Dit gaan onvergeetlik wees!” sê Arno.
Verrigtinge begin Vrydagaand 16 Maart om 18h00 en eindig die Sondag om 12h00. (Sien die program hieronder). Bring asseblief kampstoele, ŉ hoed, sonbrandmiddel, ens. Daar sal veilige parkering, toilette, waterpunte met getoetste drinkwater, kosstalletjies en professionele sekuriteit beskikbaar wees. Die gras op die konferensieterrein sal gesny wees en borde langs die pad gaan spesifieke roetes en parkeerareas duidelik aandui soos mense nader aan die plaas kom.
Die kamparea, eetarea, kinderspeelarea en parkeerareas is alles loopafstand van die verhoog af.
“Ons het daarna gestreef om die byeenkoms op die hoogste moontlike standaard te reël sodat jy ŉ heerlike gesinstyd en samesyn met hope pret kan geniet. Dit alles tot eer van die Here soos ons Sy teenwoordigheid geniet. Die Here seën u!” – dr. Arno van Niekerk
PROGRAM vir 16-18 Maart 2018 by Wilde Als Plaas (Bloemfontein)
VRYDAG: 16 Maart 2018 – Familie Seën Aand
18h00 – Verwelkoming en reëlings
– Getuienis van Wayde van Niekerk
– Lof en aanbidding gelei deur Heinz Winckler & Span
– Prediking van die Woord deur Errol Naidoo
– Lof & aanbidding en Gebed & Familie Seën
SATERDAG: 17 Maart 2018 – Familie Feesdag
9h30 – Kinderbediening
– Opening en reëlings
– Prediking van die Woord deur dr Elza Meyer
– Lof & aanbidding en Gebed
16h00 – Opening met gebed
– Getuienis van ŉ gesin
– Lof & aanbidding gelei deur Heinz Winckler & Span
– Prediking van die Woord deur dr John Mphaphuli
19h00 – Jeugaand – Verwelkoming van jongmense en gesinne
– Getuienis deur Lindy-Ann Hopley
– Lof & aanbidding deur Heinz Winckler en ŉ Jeug-bedieningspan
– Prediking van die Woord deur Ivor Swartz van #Imagine
SONDAG: 18 Maart 2018 – Familie Toewydingsdag
9h30 – Verwelkoming en Gebed
– Prediking van die Woord deur dr Isak Burger
– Nagmaal (na die kort getuienis van Dr Frieda Pienaar)
– Gebed en Afsluiting van die naweek (12h00)
Besoek gerus die webtuiste http://www.mightyfamilies.co.za/
MIGHTY FAMILIES_Brief aan Publiek